Манекен

Манекен (французча  mannequin) – атайын мааниде жыгачтан жана башка материалдан жасалган жана (шарнирлик түзүлүштөгү бөлүкчөлөрдөн турган) каалаган абалда коюп койгонго мүмкүн болгон адам фигурасы. Өткөн мезгилдерде сүрөтчүлөр М-ди модель катары көбүрөөк пайдаланышкан, ага костюмдарды кийгизишкен, негизинен, аны академиялык багыттагы сүрөтчүлөр айрыкча, натурадан (кездемелерди кооздоодо) майда деталдарга чейин иштеп чыгуу үчүн колдонушкан. М-дерди кээде портретчи-сүрөтчүлөр моделдердин катышуусу чектелген сеанстарда костюмдарды туура тартуу максатында пайдаланышкан.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу